Ján Mucha

Ján Mucha (født 5. desember 1982 i Belá nad Cirochou) er en slovakisk fotballspiller som for øyeblikket spiller for den polske klubben Bruk-Bet Termalica Nieciecza og for .

Klubbkarriere 
Mucha begynte sin fotballkarriere i den lokale klubben TJ Slovan Belá nad Cirochou. Derfra gikk han til MŠK Snina og deretter videre til Inter Bratislava. I sistnevnte klubb var han på førstelaget i to sesonger, men uten at han fikk spille noen seriekamper. Sommeren 2002 gikk han derfor til MŠK Žilina, og der var han med på å vinne det slovakiske mesterskapet to ganger. I 2005 var han på utlån i et halvt år hos 1. HFC Humenné.

Sommeren 2005 skrev Mucha kontrakt for polske Legia Warszawa, og i 2005/2006-sesongen var han andrevalg som målvakt etter Łukasz Fabiański. Da Fabiański dro til Arsenal i 2007 ble Mucha førstevalg som målvakt. Med Legia vant han den polske cupen i 2007/2008 og den polske supercupen i 2008. I januar 2010 skrev Mucha under en treårskontrakt med engelske Everton, som han sluttet seg til i juli 2010.

Landslagskarriere 
Mucha fikk sin landslagsdebut for  den 6. februar 2008 i en vennskapskamp mot  på Kypros i en kamp som endte 1-1. Han spilte seks av Slovakias kamper under kvalifiseringen til VM i fotball 2010. Mucha var for øvrig én av 23 spillere som ble tatt med i den slovakiske troppen til VM i fotball 2010 av landslagstrener Vladimír Weiss.

Han ble tatt ut i s EM-tropp til EM i Frankrike 2016.

Referanser

Eksterne lenker 
 

Slovakiske fotballspillere
Deltakere for Slovakia under Sommer-OL 2000
Fotballspillere under Sommer-OL 2000
Spillere i Fotball-VM 2010
Spillere i Fotball-EM 2016
Fotballspillere for FK Inter Bratislava
Fotballspillere for MŠK Žilina
Fotballspillere for KP Legia Warszawa
Fotballspillere for Everton FC
Fotballspillere for FC Krylia Sovetov Samara
Fotballspillere for FK Arsenal Tula
Fotballspillere for ŠK Slovan Bratislava
Personer fra Okres Snina